

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA SVETI IVAN ŽABNO

**IZVJEŠĆE O RADU OPĆINSKOG NAČELNIKA**

**za razdoblje srpanj – prosinac 2022.**

veljača 2023.

1. UVOD

U skladu s odredbama članka 52. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21.) temeljeno na odredbama članka 35.b Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 93/13., 137/15., 123/17., 98/19. i 144/20.) općinski načelnik podnosi dva puta godišnje polugodišnja izvješća o svom radu predstavničkom tijelu.

U izvještajnom razdoblju sam sukladno odredbama Zakona o lokalnoj i područnoj (regionalnoj) samoupravi i Statuta Općine Sveti Ivan Žabno obavljao poslove u okviru svojih nadležnosti, od donošenja odluka, utvrđivanja prijedloga odluka o kojima je raspravljalo i odlučivalo Općinsko vijeće, do izvršavanja donesenih odluka i zaključaka. U izvještajnom razdoblju sam donio niz odluka iz različitih područja djelokruga, a koje se odnose na obavljanje moje izvršne funkcije, kao što je upravljanje nekretninama i pokretninama u vlasništvu Općine, kao i prihodima i rashodima.

1. OPĆINSKI NAČELNIK KAO NOSITELJ IZVRŠNE VLASTI

Kao nositelj izvršne vlasti, općinski načelnik obavlja poslove iz samoupravnog djelokruga Općine Sveti Ivan Žabno taksativno pobrojane u članku 50. Statuta Općine Sveti Ivan Žabno, sve sukladno ovlaštenjima utvrđenim ZLPRS te odredbama niza posebnih zakona i propisa kojima se uređuje prostorno i urbanističko uređenje i planiranje, komunalno gospodarstvo, predškolski odgoj i obrazovanje, socijalna skrb, kultura, sport i tehnička kultura, protupožarna i civilna zaštita, promet, te ostale djelatnosti.

U izvještajnom razdoblju sam utvrdio, te uputio Općinskom vijeću Općine Sveti Ivan Žabno 57 prijedloga akata koji su uvršteni na dnevni red te raspravljeni i doneseni na 5 održanih sjednica Općinskog vijeća u izvještajnom razdoblju. Akti koje donosi Općinsko vijeće objavljuju se u „Službenom glasniku Koprivničko-križevačke županije“.

Kvalitetan rad općinske uprave i Općinskog načelnika od iznimne je važnosti za lokalnu zajednicu, stoga mještani imaju pravo pravovremenog uvida u njega. Kako bi se osigurala transparentnost rada, lakše snalaženje i dostupnost potrebnih informacija našim mještanima na web stranici Općine Sveti Ivan Žabno <http://osiz.hr/> redovito se objavljuju sve novosti i obavijesti. Osim web stranice informiranje mještana ostvaruje se i putem Facebook profila, te objavom svih bitnih informacija na portalu prigorski.hr.

I u ovom izvještajnom razdoblju učestalo sam razgovarao sa stanovništvom, gospodarstvenicima i udrugama, koji su mi se u izvještajnom razdoblju obraćali radi rješavanja problema, od komunalnih i prostornih do socijalnih i gospodarskih. Redovito sam sudjelovao na svim sastancima i kolegijima koje je sazivao župan Koprivničko-križevačke županije.

1. FINANCIJE

U razdoblju od 1. siječnja do 31. prosinca 2022. godine ukupno ostvareni prihodi i primici iznose 14.601.193,70 kuna, a ukupno ostvareni rashodi i izdaci iznose 15.339.402,41 kuna. Manjak razdoblja iznosi 738.208,71 kuna, a rezultat polugodišta je 136.730,72 kuna (kad se oduzmu izdaci za otplatu kredita).

U izvještajnom razdoblju usvojeni su slijedeći proračunski dokumenti i odluke:

* Polugodišnji izvještaj o izvršenju Proračuna Općine Sveti Ivan Žabno za 2022. godinu,
* Izmjene i dopune Proračuna Općine Sveti Ivan Žabno za 2022. godinu i projekcije za 2023. i 2024. godinu,
* Odluka o izmjeni Odluke o izvršavanju Proračuna Općine Sveti Ivan Žabno za 2022. godinu,
* Proračun Općine Sveti Ivan Žabno za 2023. godinu i projekcije proračuna za 2024. i 2025. godinu s planom razvojnih programa,
* Odluka o izvršavanju Proračuna Općine Sveti Ivan Žabno za 2023. godinu.

Tijekom izvještajnog razdoblja sastavljeno je i predano polugodišnje financijsko izvješće, kao i konsolidirano polugodišnje izvješće, te devetomjesečno financijsko izvješće.

Proračun Općine Sveti Ivan Žabno za 2022. godinu planiran je u iznosu od 20.325.000,00 kuna. Izmjene i dopune Proračuna donesene su na 10. sjednici Općinskog vijeća Općine Sveti Ivan Žabno koja je održana 28. studenoga 2022. godine.

1. REALIZIRANE AKTIVNOSTI U IZVJEŠTAJNOM RAZDOBLJU

U izvještajnom razdoblju realizirane su slijedeće važnije aktivnosti:

* održavane su nerazvrstane ceste sa svrhom održavanja prohodnosti i tehničke ispravnosti istih i prometne sigurnosti na njima,
* održavane su javne zelene površine redovitom košnjom istih, obnovljeno je drveće, ukrasno grmlje i drugo bilje na javnim površinama,
* održavana je čistoća na javnim površinama,
* održavana je javna rasvjeta,
* nabavljan je materijal za uređenje domova u vlasništvu udruga temeljem iskazanog interesa pojedinih udruga,
* održavani su poslovni prostori i ostali objekti u vlasništvu Općine Sveti Ivan Žabno,
* završeni su radovi na uređenju društvenog doma Gornje Selo,
* završena je II. faza rekonstrukcije nogostupa u Predavcu Križevačkom,
* nabavljena je vatrogasna oprema za potrebe dobrovoljnih vatrogasnih društava koja djeluju na području općine,
* financirana je izgradnja sekundarne vodoopskrbne mreže na slijedećim dionicama: Grubiševo - Budilovo, dio dionice D6 dužine 1.660 metara, Prkos dionica D6.4 dužine 940,14 metara, odvojak Voćarske ulice D17, odvojak Škrinjara D14, odvojak D28.1 Vinogradska ulica u Cirkveni i odvojak u Brdu Cirkvenskom,
* radovi na rekonstrukciji javne rasvjete,
* radovi na uređenju parkirališta kod groblja u Svetom Petru Čvrstecu,
* radovi na izgradnji pješačke staze u Ulici Antuna Gustava Matoša u Svetom Ivanu Žabnu,
* započeli su radovi na izgradnji pumptrack poligona,
* uređenje mrtvačnice u Svetom Ivanu Žabnu,
* uređen je poslovni prostor u općinskoj zgradi,
* kupljeno je zemljište za proširenje groblja u Svetom Ivanu Žabnu,
* nabavljene su radne bilježnice i likovne mape za sve učenike Osnovne škole „Grigor Vitez“,
* uređena su dječja igrališta u Svetom Ivanu Žabnu i Novom Glogu,
* nabavljeno je kombi vozilo,
* nabavljen je novi rovokopač-utovarivač JCB 3CX,
* radovi na obnovi kolnika dijela javne ceste LC26120 (Trema-Sveti Ivan Žabno).

Kao dvije najvažnije aktivnosti ističem potpisivanje ugovora o sufinanciranju projekta „Rekonstrukcija i izgradnja vodoopskrbe i odvodnje na uslužnom području Vodnih usluga d.o.o. Križevci“ i dobivanje Odluke o financiranju za projekt Dogradnja postojećeg dječjeg vrtića.

1. KOMUNALNA INFRASTRUKTURA

Izmjenama Programa građenja komunalne infrastrukture na području Općine Sveti Ivan Žabno u 2022. godini („Službeni glasnik Koprivničko-križevačke županije“ broj 37/22) planirana je rekonstrukcija slijedećih nerazvrstanih cesta:

* NC32 Ledine u dužini 500 metara,
* NC26 put u selu Tkalčec u Cirkveni u dužini 100 metara,
* NC18 Markovac (od glavne ceste do Bošnjaka) u dužini 500 metara,
* NC58 Trema Dvorišće (Maksići) u dužini 500 metara,
* NC91 Ulica Antuna Gustava Matoša u dužini 130 metara.

Modernizirane su 4 dionice, a ukupna vrijednost izvedenih radova iznosi 640.836,50 kuna.

Izmjenama Programa građenja komunalne infrastrukture na području Općine Sveti Ivan Žabno u 2022. godini planirana je rekonstrukcija i izgradnja javne rasvjete. Radovi su izvršeni u izvještajnom razdoblju, a ukupna vrijednost izvedenih radova iznosila je 449.157,00 kuna.

Izmjenama Programa građenja komunalne infrastrukture na području Općine Sveti Ivan Žabno u 2022. godini planirani su radovi na rekonstrukciji pješačke staze u Predavcu Križevačkom i izgradnji pješačke staze u Ulici Antuna Gustava Matoša. U izvještajnom razdoblju završeni su radovi na rekonstrukcije pješačke staze u Predavcu Križevačkom, a ukupna vrijednost izvedenih radova iznosi 318.224,28 kuna. Završeni su i radovi na izgradnji pješačke staze u Ulici Antuna Gustava Matoša, a ukupna vrijednost izvedenih radova iznosi 364.412,50 kuna.

Izmjenama Programa održavanja komunalne infrastrukture na području Općine Sveti Ivan Žabno u 2022. godini („Službeni glasnik Koprivničko-križevačke županije“ broj 37/22) obuhvaćeno je obavljanje slijedećih komunalnih djelatnosti:

* održavanje čistoće javnih površina,
* održavanje javnih zelenih površina,
* održavanje građevina, uređaja i predmeta javne namjene,
* održavanje nerazvrstanih cesta,
* održavanje javne rasvjete.

U izvještajnom razdoblju provođene su aktivnosti kako slijedi:

* održavanje javnih zelenih površina u vrijednosti od 124.048,53 kuna,
* održavanje nerazvrstanih cesta u vrijednosti od 146.699,00 kuna,
* održavanje javne rasvjete u vrijednosti od 122.429,58 kuna.

1. DRUŠTVENE DJELATNOSTI

U djelatnosti predškolskog odgoja i obrazovanja financiranje Dječjeg vrtića Žabac Sveti Ivan Žabno odvijalo se prema planiranim iznosima i aktivnostima.

U programu školstva nastojao sam doprinijeti što kvalitetnijem osnovnoškolskom obrazovanju iako Općina nije osnivač osnovne škole.

Za naše osnovnoškolce u potpunosti financiramo radne bilježnice, mape za likovni, radne materijale za tehnički i zemljopisne atlase.

Općina Sveti Ivan Žabo i Ministarstvo pravosuđa i uprave potpisali su Sporazum o sadržaju i načinu razmjene podataka kod podnošenja zahtjeva za isplatu novčane potpore, kojim je Općina Sveti Ivan Žabno uključena u sustav e-Novorođenče, čime je roditeljima omogućeno podnošenja zahtjeva za pravo na novčanu potporu za novorođeno dijete prilikom upisa djeteta u matičnom uredu, odnosno putem sustava e-Novorođenče. U izvještajnom razdoblju zaprimljeno je 12 zahtjeva za isplatu novčane potpore za novorođenu djecu.

U izvještajnom razdoblju isplaćivale su se stipendije studentima u mjesečnom iznosu 500,00 kuna. Općina je na kraju izvještajnog razdoblja stipendirala 11 studenata.

U izvještajnom razdoblju je raspisan natječaj za financiranje projekata i programa udruga u okviru javih potreba u sportu, te su sklopljeni ugovori o financiranju sa slijedećim udrugama: Nogometni klub „Tomislav-Radnik“ i Nogometni klub Čvrstec.

Financijskom podrškom u provođenju programa javnih potreba u sportu osiguravaju se djeci i mladima, ali i ostalim stanovnicima općine preduvjeti za bavljenje tjelesnom aktivnošću.

1. PRIJAVLJENI PROJEKTI NA JAVNE POZIVE I NATJEČAJE

U izvještajnom razdoblju prijavili smo slijedeće projekte na javne pozive i natječaje:

* na objavljeni Javni poziv Koprivničko-križevačke županije za sufinanciranje izrade dokumentacije za pripremu EU projekata u jedinicama lokalne samouprave dostavili smo zahtjev za sufinanciranje izrade projektno tehničke dokumentacije za projekt „Dogradnja postojećeg dječjeg vrtića“; dodijeljena nam je kapitalna pomoć u iznosu od 34.059,65 kuna,
* na objavljeni Javni poziv Koprivničko-križevačke županije Kapitalna pomoć za ravnomjerni razvoj Županije u 2022. godini dostavili smo 2 zahtjeva za kapitalnu pomoć, i to za izgradnju i rekonstrukciju nerazvrstanih cesta i za izgradnju i rekonstrukciju ulične rasvjete; dodijeljena nam je kapitalna pomoć u iznosu od 200.000,00 kuna,
* na objavljeni Javni poziv za predlaganje javnih potreba u kulturi Republike Hrvatske za 2023. godinu Ministarstva kulture i medija prijavili smo projekt „Izgradnja kulturnog centra“ ukupne vrijednosti 7.485.059,39 kuna; nažalost, nije nam odobreno financiranje projekta,
* na objavljeni Javni poziv Koprivničko-križevačke županije Kapitalna pomoć za izgradnju vodnokomunalnih građevina u 2022. godini dostavili smo zahtjev za kapitalnu pomoć, i to za izgradnju vodoopskrbne mreže Sveti Ivan Žabno, Grubiševo-Budilovo, dio dionice D6, L=1.660 m; dodijeljena nam je kapitalna pomoć u iznosu od 93.271,23 kuna,
* na objavljeni Javni poziv za nominiranje projekata i aktivnosti za dodjelu financijske potpore za održivi povratak na potpomognuta područja i područja posebne državne skrbi prijavili smo projekt „Izgradnja pješačke staze u Ulici Antuna Gustava Matoša i obnova postojeće nerazvrstane ceste“ ukupne vrijednosti 1.214.575,63 kuna; nažalost, nije nam odobreno financiranje projekta,
* na objavljeni Poziv na iskaz interesa – prijavu zgrada javnog sektora za Energetsku obnovu zgrada javnog sektora ugovaranjem energetske usluge uz korištenje bespovratne financijske pomoći Agencije za pravni promet i posredovanje nekretninama prijavili smo projekt „Energetska obnova Vatrogasnog doma u Svetom Petru Čvrtecu“; projekt se nalazi na listi prihvatljivih zgrada.

Posebno ističem da je u izvještajnom razdoblju potpisan Ugovor o sufinanciranju projekta „Rekonstrukcija i izgradnja vodoopskrbe i odvodnje na uslužnom području Vodnih usluga d.o.o. Križevci“ kojim je odobreno financiranje iz Nacionalnog plana oporavka i otpornosti 2 projekta na području Općine Sveti Ivan Žabno, i to: Sustav odvodnje i pročišćavanja sanitarne otpadne vode Aglomeracije Sveti Ivan Žabno – Faza 1 vrijednosti 34.505.000,00 kuna i Sustav odvodnje i pročišćavanja sanitarne otpadne vode Aglomeracije Sveti Ivan Žabno – Faza 2 vrijednosti 24.105.000,00 kuna. Ovim projektima izgradit će se kanalizacijska mreža u dužini 21,4 kilometara sa 5 crpnih stanica te uređaj za pročišćavanje otpadnih voda 1600 ES III stupnja pročišćavanja.

2. prosinca 2022. godine Ministarstvo znanosti i obrazovanja donijelo je Odluku o financiranju KLASA: 404-03/21-01/00073, URBROJ: 533-06-22-0357 kojom je projekt „Dogradnja postojećeg dječjeg vrtića“ Općine Sveti Ivan Žabno odabran u okviru poziva za dodjelu bespovratnih sredstava NPOO.C3.1.R1-I1.01 Izgradnja, dogradnja, rekonstrukcija i opremanje predškolskih ustanova, prvi Poziv za financiranje bespovratnim sredstvima u iznosu od 2.448.000,00 kuna.

1. ZAPOŠLJAVANJE, RADNI ODNOSI I USAVRŠAVANJE SLUŽBENIKA

Plan prijma u službu u Jedinstveni upravni odjel Općine Sveti Ivan Žabno u 2022. godini donesen je 3. siječnja 2022. godine, te je isti objavljen u „Službenom glasniku Koprivničko-križevačke županije“ broj 1/22.

Službenici Jedinstvenog upravnog odjela Općine Sveti Ivan Žabno redovito se usavršavaju u svom radu prisustvovanjem raznim seminarima i webinarima.

1. OSTALE AKTIVNOSTI

Na temelju zakona i podzakonskih propisa u ovom izvještajnom razdoblju Općinski načelnik je uputio Općinskom vijeću na raspravu i usvajanje:

* Odluku o socijalnoj skrbi na području Općine Sveti Ivan Žabno,
* Odluku o dopuni Odluke o komunalnom redu na području Općine Sveti Ivan Žabno,
* Odluku o prijedlogu imenovanja Uprave-direktora trgovačkog društva Općinskog komunalnog poduzeća „Park“ d.o.o. Sveti Ivan Žabno,
* Odluku o davanju suglasnosti Vatrogasnoj zajednici Općine Sveti Ivan Žabno i pripadajućim dobrovoljnim vatrogasnim društvima na opskrbu domaćinstava pitkom vodom na čijem području nije izgrađena javna vodoopskrbna mreža,
* Odluku o davanju suglasnosti na prodaju rovokopača-utovarivača JCB 3CX u vlasništvu Općine Sveti Ivan Žabno,
* Odluku o davanju suglasnosti na prodaju kranskog malčera u vlasništvu Općine Sveti Ivan Žabno,
* Odluku o davanju suglasnosti na prodaju malčera Bcr 180 na ruci u vlasništvu Općine Sveti Ivan Žabno,
* Odluku o davanju suglasnosti na kupnju rovokopača-utovarivača (kombinirke) za potrebe Općine Sveti Ivan Žabno,
* Imenovanje Povjerenstva za provođenje javnog natječaja za zakup i prodaju nekretnina i pokretnina u vlasništvu Općine Sveti Ivan Žabno, te kupnju za potrebe Općine Sveti Ivan Žabno,
* Polugodišnji izvještaj o izvršenju Proračuna Općine Sveti Ivan Žabno za 2022. godinu,
* Odluku o proglašenju komunalne infrastrukture javnim dobrom u općoj uporabi,
* Odluku o prihvaćanju Ugovora o sufinanciranju projekta „Rekonstrukcija i izgradnja vodoopskrbe i odvodnje na uslužnom području Vodnih usluga d.o.o. Križevci“,
* Izmjene i dopune Proračuna Općine Sveti Ivan Žabno za 2022. godinu i projekcije za 2023. i 2024. godinu,
* Odluku o izmjeni Odluke o izvršavanju Proračuna Općine Sveti Ivan Žabno za 2022. godinu,
* Program o izmjenama Programa građenja komunalne infrastrukture na području Općine Sveti Ivan Žabno u 2022. godini,
* Program o izmjenama Programa održavanja komunalne infrastrukture na području Općine Sveti Ivan Žabno u 2022. godini,
* Plan o izmjenama Plana javnih potreba u socijalnoj skrbi na području Općine Sveti Ivan Žabno u 2022. godini,
* Program o izmjenama Programa javnih potreba u kulturi na području Općine Sveti Ivan Žabno u 2022. godini,
* Program o izmjenama Programa javnih potreba u sportu na području Općine Sveti Ivan Žabno u 2022. godini,
* Program o izmjenama Programa javnih potreba u predškolskom odgoju na području Općine Sveti Ivan Žabno u 2022. godini,
* Program o izmjenama Programa javnih potreba u osnovnom školstvu na području Općine Sveti Ivan Žabno u 2022. godini,
* Program o izmjenama Programa javnih potreba u protupožarnoj i civilnoj zaštiti na području Općine Sveti Ivan Žabno u 2022. godini,
* Program o izmjeni Programa utroška sredstava šumskog doprinosa za 2022. godinu,
* Program o izmjenama Programa utroška sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske u 2022. godini na području Općine Sveti Ivan Žabno,
* Plan o izmjenama Plana razvoja sustava civilne zaštite na području Općine Sveti Ivan Žabno za 2022. godinu s trogodišnjim financijskim učincima,
* Plan djelovanja Općine Sveti Ivan Žabno u području prirodnih nepogoda za 2023. godinu,
* Strategiju upravljanja imovinom Općine Sveti Ivan Žabno za razdoblje od 2022. do 2028. godine,
* Godišnji plan upravljanja imovinom u vlasništvu Općine Sveti Ivan Žabno za 2023. godinu,
* Utvrđivanje kriterija i pokazatelja učinkovitosti upravljanja komunalnom infrastrukturom,
* Odluku o davanju prethodne suglasnosti na Statut Dječjeg vrtića Žabac Sveti Ivan Žabno,
* Odluku o davanju prethodne suglasnosti na Opće uvjete isporuke komunalne usluge obavljanja dimnjačarskih poslova,
* Odluku o davanju prethodne suglasnosti na Opće uvjete isporuke komunalne usluge ukopa pokojnika,
* Zaključak o usvajanju usklađenog Plana zaštite od požara Općine Sveti Ivan Žabno,
* Proračun Općine Sveti Ivan Žabno za 2023. godinu i projekcije proračuna za 2024. i 2025. godinu s planom razvojnih programa,
* Odluku o izvršavanju Proračuna Općine Sveti Ivan Žabno za 2023. godinu,
* Program građenja komunalne infrastrukture na području Općine Sveti Ivan Žabno u 2023. godini,
* Program održavanja komunalne infrastrukture na području Općine Sveti Ivan Žabno u 2023. godini,
* Plan javnih potreba u socijalnoj skrbi na području Općine Sveti Ivan Žabno u 2023. godini,
* Program javnih potreba u kulturi na području Općine Sveti Ivan Žabno u 2023. godini,
* Program javnih potreba u sportu na području Općine Sveti Ivan Žabno u 2023. godini,
* Program javnih potreba u predškolskom odgoju na području Općine Sveti Ivan Žabno u 2023. godini,
* Program javnih potreba u osnovnom školstvu na području Općine Sveti Ivan Žabno u 2023. godini,
* Program utroška sredstava šumskog doprinosa na području Općine Sveti Ivan Žabno u 2023. godini,
* Program utroška sredstava vodnog doprinosa na području Općine Sveti Ivan Žabno u 2023. godini,
* Program o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Sveti Ivan Žabno u 2023. godini,
* Program utroška sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske za 2023.,
* Program javnih potreba u protupožarnoj i civilnoj zaštiti na području Općine Sveti Ivan Žabno u 2023. godini,
* Program o namjenskom korištenju sredstava ostvarenih od promjene namjene poljoprivrednog zemljišta na području Općine Sveti Ivan Žabno u 2023. godini,
* Program mjera osiguravanja zdravstvene zaštite na području Općine Sveti Ivan Žabno,
* Odluku o raspoređivanju redovitih godišnjih sredstava za rad političkih stranaka i članova Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno za 2023. godinu,
* Analizu stanja sustava civilne zaštite na području Općine Sveti Ivan Žabno za 2022. godinu,
* Plan razvoja sustava civilne zaštite na području Općine Sveti Ivan Žabno za 2023. godinu,
* Odluku o dopuni Odluke o komunalnoj naknadi na području Općine Sveti Ivan Žabno,
* Odluku o povjeravanju obavljanja komunalnih djelatnosti na području Općine Sveti Ivan Žabno,
* Analizu i vrednovanje učinaka upravljanja komunalnom infrastrukturom za 2021. godinu,
* Analizu upravljanja i raspolaganja nogometnim igralištima i sportskim građevinama u vlasništvu Općine Sveti Ivan Žabno za 2021. godinu.

1. ZAKLJUČAK

Sve postignuto u izvještajnom razdoblju rezultat je zajedničkog rada Općinskog načelnika, Općinskog vijeća i Jedinstvenog upravnog odjela s ciljem da se realiziraju ideje koje će dovesti do poboljšanja kvalitete života u našoj Općini.

KLASA: 022-05/23-01/02

URBROJ: 2137/19-01/1-23-1

OPĆINSKI NAČELNIK:

Nenad Bošnjak